Diari Oficial de la Generalitat Valenciana


Sumari del DOGV 9048, del 25-03-2021 (2021/2469)

Notificació de la sentència dictada en el judici verbal número 815/2019.
------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2469


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 815/2019. [2021/2469]  
Procediment: assumpte civil 000815/2019.  
Lletrada de l'Administració de justícia: Ana Salmerón Martínez.  
Sobre altres assumptes de part general  
En el judici a què s'ha fet referència, s'ha dictat la resolució que té el text que, literalment, és com segueix:  
  
«Sentència número 76/2020  
Judici verbal (250.2) [vrb]  
Jutge que la dicta: Rafael Martínez Oliver.  
Lloc: Torrevieja (Alacant).  
Data: 11 de març de 2020.  
Demandant: Pablo Crespo Gutiérrez.  
Advocat/ada:   
Procurador: Pablo Crespo Gutiérrez.  
Demandat: Gregorio Sebastián Fernández Calderón.  
Advocat/ada:   
Procurador/a:   
Fets  
Primer. Aquesta part actora va presentar la seua demanda davant dels jutjats de Villanueva de la Serena i va resoldre's la competència dels jutjats de Torrevieja, mitjançant la Interlocutòria de 16 de maig de 2019, per entendre que corresponia a aquests.  
Admés a tràmit el procediment i després de declarar en rebel·lia la part demandada mitjançant la resolució de data de 28 de novembre de 2019, la part actora, després del requeriment efectuat pel jutjat sobre la necessitat de celebració de la vista, va contestar, en data 20 de desembre de 2019, que el jutjat procedira a dictar sentència sense necessitat de celebració de la vista; les actuacions van quedar per al dictat de la sentència mitjançant la diligència d'ordenació de data 9 de març de 2020.  
Segon. En la tramitació d'aquest procediment s'han observat les normes bàsiques que regeixen el judici verbal.  
Fonaments de dret  
Primer. La part actora, en el seu propi nom i representació, reclama el pagament de la quantitat de 1.066,13 euros corresponents a les tasques de direcció del lletrat César Ignacio Lavin Fernández, que es va personar en nom de Gregorio Sebastián Fernández Calderón en la liquidació de societat a guanys amb número d'actuacions 321/14, tal com consta en el document número u.  
Finalitzat el procediment, es va remetre la nota de despeses corresponent perquè abonara l'import inicial detallat que s'acompanya en el document número dos.  
Malgrat els requeriments efectuats, han resultat infructuoses les gestions practicades per a obtindre'n el cobrament, per la qual cosa s'interpel·la la reclamació judicial corresponent.  
Cal recordar que la part demandada va ser declarada en rebel·lia, per la qual cosa, de conformitat amb la documentació aportada per l'actora en la seua demanda, fan prova plena en judici, de conformitat amb el que disposa l'article 217 de la Llei d'enjudiciament civil; per tant, s'ha de procedir a dictar una sentència estimatòria, després d'haver-se provat l'incompliment de les obligacions generals establides en els articles 1.089 i següents del Codi Civil.  
Segon. Els interessos legals s'imposaran de conformitat amb el que disposa l'article 1.108 del Codi Civil.  
Tercer. Les costes processals s'imposaran a la part demandada, d'acord amb el que disposa l'article 394.1 de la Llei d'enjudiciament civil.  
Vistos els preceptes legals i tots altres que hi són aplicables de manera general i pertinent.  
Dispositiva  
Estime la demanda presentada per la representació processal de Pablo Crespo Gutiérrez i condemne Gregorio Sebastián Fernández Calderón a pagar a l'actora la quantitat de 1.066,13 euros, juntament amb els interessos legals i les costes processals.  
Notifiqueu la resolució a les parts i feu-los saber que aquesta és ferma i que, en contra, no s'hi pot interposar cap recurs.  
  
Publicació. La sentència anterior ha sigut donada, llegida i publicada pel jutge que l'ha dictada, mentre celebrava audiència pública, en el dia de hui; jo, lletrada de l'Administració de justícia, en done fe.   
  
Torrevieja, 11 de març de 2020  
Així ho disposa i signa el jutge. En done fe.  
El jutge, la lletrada de l'Administració de justícia.»  
  
Atés que es desconeix el domicili o la residència actuals de la part demandada, mitjançant la resolució de hui, el jutge, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ordena la publicació d'aquest edicte en el tauler d'anuncis del jutjat o en el butlletí oficial, per a portar a efecte la diligència de notificació.  
  
Torrevieja, 11 de març de 2020.- La lletrada de l'Administració de justícia: Ana Salmerón Martínez.  
  
Diligència. L'estenc jo, lletrada de l'Administració de justícia, per a fer constar que aquest edicte ha quedat fixat en el dia de hui en el tauler d'anuncis. En done fe.